NORAKSTS

|  |  |
| --- | --- |
| 26.08.2021. | Nr.13/45 |

###### GROZĪJUMI JELGAVAS PILSĒTAS DOMES 2016.GADA 26.MAIJA LĒMUMĀ Nr.6/5 “PAŠVALDĪBAS LĪDZFINANSĒJUMA PIEŠĶIRŠANAS IZVĒRTĒŠANAS KOMISIJAS NOLIKUMA APSTIPRINĀŠANA”

(Ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs,), **PRET – nav**, **ATTURAS – 2** (A.Pagors, A.Tomašūns),

Saskaņā ar likuma “Par pašvaldībām” 41.panta pirmās daļas 2.punktu un 61.panta trešo daļu, Administratīvo teritoriju un apdzīvoto vietu likuma 8.panta otro un trešo daļu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2016.gada 26.maija lēmuma Nr.6/5 “Pašvaldības līdzfinansējuma piešķiršanas izvērtēšanas komisijas nolikuma apstiprināšana” pielikumā šādus grozījumus:

1. Aizstāt visā tekstā vārdu “pilsētas” var vārdu “valstspilsētas”;
2. Svītrot 2.punktā skaitļus un vārdus “2016.gada 18.februāra” un “Nr.16-7 “Jelgavas pilsētas pašvaldības līdzfinansējuma apmēra un piešķiešanas kārtība daudzdzīvokļu dzīvojamām mājām piesaistīto zemesgabalu labiekārtošanai”” .
3. Izteikt 6. punktu šādā redakcijā:

“6. Komisiju 9 (deviņu) locekļu sastāvā veido:

6.1. Jelgavas valstspilsētas domes priekšsēdētāja vietnieks - Komisijas priekšsēdētājs;

6.2. Jelgavas valstspilsētas pašvaldības iestādes “Pilsētsaimniecība” vadītājs – Komisijas priekšsēdētāja vietnieks;

6.3. Jelgavas valstspilsētas domes deputāts;

6.4. 4 (četri) Jelgavas valstspilsētas pašvaldības iestādes “Pilsētsaimniecība” pārstāvji;

6.5. Jelgavas valstspilsētas pašvaldības administrācijas Pašvaldības īpašumu pārvaldes pārstāvis;

6.6. Jelgavas valstspilsētas pašvaldības administrācijas Būvvaldes pārstāvis.”.

3. Papildināt ar 61.punktu šādā redakcijā:

“61. Komisija darbojas Iestādes kārtējā sasaukuma pilnvaru laikā. Komisijas sastāvu apstiprina 3 (trīs) mēnešu laikā pēc jaunievēlētās Iestādes pirmās sēdes sasaukšanas.”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā